**2021–2027** **METŲ INTERREG PROGRAMOS PROJEKTO BENDROJO FINANSAVIMO SUTARTIS**

**Nr. \_\_\_\_\_\_\_\_\_\_\_\_**

**2025-**

*(įrašyti datą)*

Vilnius

Lietuvos Respublikos vidaus reikalų ministerija, atstovaujama vidaus reikalų viceministro Vaidoto Jakšto, veikiančio pagal Lietuvos Respublikos valstybės biudžeto lėšų, skirtų 2021–2027 metų Europos Sąjungos finansinio laikotarpio INTERREG programoms bendrai finansuoti, naudojimo taisyklių, patvirtintų Lietuvos Respublikos vidaus reikalų ministro 2023 m. kovo 10 d. įsakymu Nr. 1V-119 „Dėl Lietuvos Respublikos valstybės biudžeto lėšų, skirtų 2021–2027 metų Europos Sąjungos finansinio laikotarpio INTERREG programoms bendrai finansuoti naudojimo taisyklių patvirtinimo“, (toliau – Taisyklės) 11 punktą,

ir

Joniškio „Saulės“ pagrindinė mokykla (toliau – Lietuvos partneris), atstovaujama laikinai einančios direktoriaus pareigas Ritos Šilinienės,

toliau kartu – Šalys, atskirai – Šalis,

sudarė šią 2021–2027 metų INTERREG programos projekto bendrojo finansavimo sutartį (toliau – Sutartis):

**1. SUTARTIES DALYKAS**

1.1. Vidaus reikalų ministerija įsipareigoja Sutartyje nustatyta tvarka ir sąlygomis skirti Lietuvos partneriui, įgyvendinančiam 2021–2027 metų Europos teritorinio bendradarbiavimo tikslo Interreg VI-A Latvijos ir Lietuvos bendradarbiavimo per sieną programos (toliau – programa) *„*Language – a key for understanding your neighbor*“* projektą Nr. LL-00055 (toliau – projektas) pagal *2024 m. kovo 11 d.* paramos sutartį (toliau – paramos sutartis), bendrojo finansavimo lėšų sumą, nurodytą Sutarties 1.2 papunktyje, projektui įgyvendinti.

1.2. Maksimali skiriama bendrojo finansavimo lėšų suma yra  **3 558 Eur** (trys tūkstančiai penki šimtai penkiasdešimt aštuoni eurai)*,* bet ne daugiau kaip 50 (penkiasdešimt) procentų nuo Lietuvos partnerio minimalaus būtinojo bendrojo finansavimo išlaidų, t. y. 10 (dešimt) procentų nuo tinkamų (-os) finansuoti Lietuvos partnerio įgyvendinamo projekto (projekto dalies) išlaidų sumos. Projekto bendrojo finansavimo lėšų tiksli suma apskaičiuojama Lietuvos partneriui gavus paskutinę projekto paramos išmoką galutiniame mokėjimo prašyme.

1.3. Avansiniu mokėjimu (jeigu taikomas) pervedama bendrojo finansavimo lėšų suma yra iki  *–* **2 846 Eur** (du tūkstančiai aštuoni šimtai keturiasdešimt šeši eurai),ji sudaro ne daugiau kaip 80 (aštuoniasdešimt) procentų Sutarties 1.2 papunktyje nustatytos maksimalios skiriamos bendrojo finansavimo lėšų sumos.

**2. ŠALIŲ ĮSIPAREIGOJIMAI**

2.1. Lietuvos partnerio įsipareigojimai:

2.1.1. įgyvendinti projekto paraiškoje jam numatytas projekto veiklas ir patirti išlaidas, vadovaudamasis Europos Sąjungos ir Lietuvos Respublikos teisės aktų reikalavimais, programos dokumentais ir kitais dokumentais, kuriuose nustatyti reikalavimai, susiję su projekto įgyvendinimu (paraiška finansuoti projektą, paramos sutartis, partnerystės sutartis);

2.1.2. teikti Vidaus reikalų ministerijos Europos Sąjungos investicijų ir tarptautinių programų departamentui Sutarties 1 priede nustatytos formos avansinio mokėjimo prašymą ne anksčiau nei įsigalios Sutartis, bet ne vėliau kaip likus 6 (šešiems) mėnesiams iki paramos sutartyje nurodytos projekto įgyvendinimo pabaigos;

2.1.3. kartu su avansinio mokėjimo prašymu pateikti Vidaus reikalų ministerijai avansinio mokėjimo grąžinimo užtikrinimą, t. y. banko garantiją arba draudimo bendrovės laidavimo raštą, visai avansinio mokėjimo sumai, galiojantį nuo jo pateikimo dienos ir ne trumpiau nei 14 (keturiolika) mėnesių po paramos sutartyje nurodytos projekto įgyvendinimo pabaigos (netaikoma biudžetinėms įstaigoms, viešosioms įstaigoms, kurių savininkė arba viena iš dalininkų yra valstybė ir (arba) savivaldybė, labdaros ir paramos fondams, kurių vienintelė dalininkė yra valstybė, taip pat tuo atveju, kai avansinio mokėjimo suma yra mažesnė nei 5 000 (penki tūkstančiai) eurų);

2.1.4. užtikrinti, kad Sutarties 1.3 papunktyje nurodytos lėšos būtų saugomos atskiroje banko sąskaitoje ir naudojamos projektui įgyvendinti pagal projekto paraiškoje nustatytą projekto biudžetą ir išlaidų tinkamumo reikalavimus;

2.1.5. savo lėšomis apmokėti išlaidas, susijusias su Sutarties 2.1.4 papunktyje nurodytos banko sąskaitos atidarymu ir tvarkymu, Sutarties 2.1.3 papunktyje nurodyto avansinio mokėjimo lėšų grąžinimo užtikrinimu, ir banko mokesčius už operacijas;

2.1.6. gavęs paskutinę paramos išmoką projektui įgyvendinti, bet ne vėliau kaip per 12 (dvylika) mėnesių nuo paramos sutartyje nurodytos projekto įgyvendinimo pabaigos, pateikti Vidaus reikalų ministerijai Sutarties 2 priede nustatytos formos galutinio mokėjimo prašymą, išskyrus Sutarties 2.1.7 papunktyje numatytą atvejį;

2.1.7. ne vėliau kaip likus 10 (dešimt) darbo dienų iki Sutarties 2.1.6 papunktyje nustatyto 12 (dvylikos) mėnesių termino pabaigos, jeigu Lietuvos partneris dar nėra gavęs paskutinės paramos išmokos, pateikti Vidaus reikalų ministerijai raštišką prašymą pratęsti šį terminą;

2.1.8. pratęsti avansinio mokėjimo grąžinimo užtikrinimo terminą, jei galutinio mokėjimo prašymo pateikimo terminas yra pratęsiamas Sutarties 2.1.7 ir 2.2.3 papunkčiuose nurodyta tvarka, bet ne trumpiau kaip 2 (dviem) mėnesiams po galutinio mokėjimo prašymo pateikimo termino pabaigos;

2.1.9. gavus avansinio mokėjimo lėšas ir neketinant prašyti galutinio mokėjimo lėšų, raštu informuoti apie tai Vidaus reikalų ministeriją ir 2.1.6 papunktyje nustatyta tvarka pateikti galutinio mokėjimo prašymą, nurodydamas nulinę prašomų išmokėti arba minusinę grąžintinų bendrojo finansavimo lėšų sumą;

2.1.10. pareikalavus Vidaus reikalų ministerijai ir kitoms kompetentingosioms institucijoms, atsakingoms už programos priežiūrą, arba jų įgaliotiems atstovams pateikti visus su projekto įgyvendinimu susijusius dokumentus ir kitą reikalingą informaciją, sudaryti jiems galimybes atlikti patikrinimus vietoje;

2.1.11. raštu pranešti Vidaus reikalų ministerijai apie su projekto įgyvendinimu,  susijusius ir (arba) savo rekvizitų pasikeitimus arba asmens, atsakingo už ryšių su Vidaus reikalų ministerija palaikymą dėl Sutarties vykdymo, pakeitimą per 7 (septynias) darbo dienas nuo pasikeitimų dienos;

2.1.12. tinkamai registruoti visas ūkines operacijas, susijusias su projekto įgyvendinimu, tvarkyti projekto bendrojo finansavimo lėšų apskaitą Lietuvos Respublikos teisės aktų nustatyta tvarka ir saugoti visus dokumentus, susijusius su projekto įgyvendinimu, 5 (penkerius) metus po metų, kuriais projekto vykdytojui atliktas paskutinis mokėjimas, gruodžio 31 dienos;

2.1.13. be raštiško Vidaus reikalų ministerijos sutikimo neperleisti Sutartyje nustatytų teisių ir (ar) įsipareigojimų (ar jų dalies) tretiesiems asmenims;

2.1.14. grąžinti išmokėtas bendrojo finansavimo lėšas arba jų dalį ir nuo išmokėtų bendrojo finansavimo lėšų sukauptų palūkanų sumą į Vidaus reikalų ministerijos atsiskaitomąją sąskaitą ir atlyginti nuostolius, atsiradusius dėl Sutarties nevykdymo ar netinkamo vykdymo, Vidaus reikalų ministerijos sprendime, priimtame teisės aktų nustatyta tvarka, nustatytomis sąlygomis ir tvarka, jei:

2.1.14.1. avansiniu mokėjimu išmokėtų bendrojo finansavimo lėšų suma viršija mokėtiną visą bendrojo finansavimo lėšų sumą, nustatytą vadovaujantis Sutarties 1.2 papunkčiu;

2.1.14.2. Sutartyje nustatyta tvarka nepateikiamas galutinio mokėjimo prašymas;

2.1.14.3. išaiškėja, kad turi būti grąžinamos (-a) išmokėtos (-a) paramos lėšos (paramos lėšų dalis);

2.1.14.4. projekto įgyvendinimo priežiūrą atliekančios ir (ar) kitos kompetentingos institucijos nustato, kad išmokėtos bendrojo finansavimo lėšos buvo panaudotos netinkamoms finansuoti išlaidoms padengti ar kitaip pažeidžiant Sutarties nuostatas ir Europos Sąjungos bei Lietuvos Respublikos teisės aktus;

2.1.14.5. kitais atvejais, kai nevykdomi ar netinkamai vykdomi įsipareigojimai pagal Sutartį;

2.1.14.6. Vidaus reikalų ministerijai nutraukus Sutartį, esant Sutarties 4.3 papunktyje nurodytiems pagrindams.

2.2. Vidaus reikalų ministerijos įsipareigojimai:

2.2.1. Taisyklėse nustatyta tvarka išnagrinėti mokėjimo prašymus ir:

2.2.1.1. avansinį mokėjimą pervesti ne vėliau kaip per 20 (dvidešimt) darbo dienų nuo avansinio mokėjimo prašymo, atitinkančio Taisyklių ir Sutarties reikalavimus, gavimo dienos;

2.2.1.2. galutinį mokėjimą pervesti ne vėliau kaip per 30 (trisdešimt) darbo dienų nuo galutinio mokėjimo prašymo, atitinkančio Taisyklių ir Sutarties reikalavimus, gavimo dienos; jeigu dalis bendrojo finansavimo lėšų Lietuvos partneriui buvo išmokėta avansiniu mokėjimu, galutiniu mokėjimu išmokamų bendrojo finansavimo lėšų dydis mažinamas palūkanų, gautų už avansiniu mokėjimu išmokėtų bendrojo finansavimo lėšų saugojimą Sutarties 2.1.4 papunktyje nurodytoje banko sąskaitoje, dydžiu;

2.2.2. tikrinti, kaip Lietuvos partneris vykdo Sutartyje nustatytus įsipareigojimus, o nustačius, kad Lietuvos partneris jų nevykdo ar vykdo juos netinkamai, imtis Sutarties 4.2 papunktyje nustatytų veiksmų, kad Lietuvos partneris pašalintų Sutarties pažeidimus;

2.2.3. per 5 (penkias) darbo dienas nuo Sutarties 2.1.7 papunktyje numatyto raštiško prašymo gavimo dienos priimti sprendimą dėl termino pratęsimo, bet ne ilgiau kaip iki 2030 m. gruodžio 31 d., ir informuoti apie priimtą sprendimą Lietuvos partnerį.

**3. ATSAKOMYBĖ**

3.1. Kiekviena Šalis yra atsakinga už Sutartyje nustatytų įsipareigojimų vykdymą ir atlygina kitai Šaliai dėl jos kaltės atsiradusius nuostolius.

3.2. Lietuvos partneriui vėluojant sugrąžinti bendrojo finansavimo lėšas (ar jų dalį), už kiekvieną pavėluotą grąžinti lėšas dieną jis privalo sumokėti Lietuvos Respublikos finansų ministro nustatyto dydžio delspinigius, vadovaudamasis Finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklių, patvirtintų Lietuvos Respublikos Vyriausybės 2005 m. gegužės 30 d. nutarimu Nr. 590 „Dėl Finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklių patvirtinimo“, nustatyta tvarka (netaikoma biudžetinėms įstaigoms, išlaikomoms iš Lietuvos Respublikos valstybės biudžeto ar savivaldybių biudžetų).

**4. SUTARTIES GALIOJIMAS, SUSTABDYMAS IR NUTRAUKIMAS**

4.1. Sutartis įsigalioja nuo jos pasirašymo dienos ir galioja tol, kol Šalys įvykdo visus savo įsipareigojimus pagal Sutartį.

4.2. Lietuvos partneriui nevykdant Sutarties nuostatų arba jas vykdant netinkamai, Vidaus reikalų ministerija turi teisę raštu reikalauti, kad Lietuvos partneris pašalintų Sutarties pažeidimus per Vidaus reikalų ministerijos nustatytą terminą, ir tam laikotarpiui sustabdyti savo sutartinių įsipareigojimų vykdymą.

4.3. Vidaus reikalų ministerija turi teisę nutraukti Sutartį, apie tai raštu pranešusi Lietuvos partneriui prieš 10 (dešimt) darbo dienų iki Sutarties nutraukimo dienos, jei:

4.3.1. Lietuvos partneris nepašalina Sutarties pažeidimų per Vidaus reikalų ministerijos nustatytą terminą;

4.3.2. Lietuvos partneris gavo bendrojo finansavimo ir (ar) paramos lėšas, pateikęs neteisingą ar neišsamią informaciją, kuri turėjo įtakos projekto įgyvendinimo teisėtumui ir jam skirtų arba išmokėtų bendrojo finansavimo lėšų sumos pagrįstumui;

4.3.3. Lietuvos partneriui taikomos reorganizavimo, pertvarkymo, likvidavimo, restruktūrizavimo ar bankroto procedūros;

4.3.4. Lietuvos partneris be raštiško Vidaus reikalų ministerijos sutikimo Sutartyje nustatytus įsipareigojimus (ar jų dalį) perleido tretiesiems asmenims;

4.3.5. nutraukiama projekto paramos sutartis.

4.4. Jeigu Sutartis nutraukiama Sutarties 4.3.5 papunktyje nurodytu atveju, Lietuvos partneriui išmokama jo minimalaus būtinojo bendrojo finansavimo įnašo dalis, apskaičiuota pagal Sutarties 1.2 papunktyje nurodytą procentinę išraišką (jei Lietuvos partneris, atlikdamas projekto veiklas, patyrė išlaidų, kurios buvo apmokėtos paramos lėšomis). Norėdamas gauti šias bendrojo finansavimo lėšas, Lietuvos partneris turi pateikti galutinio mokėjimo prašymą Taisyklėse ir Sutartyje nustatyta tvarka per 10 (dešimt) darbo dienų nuo Sutarties nutraukimo dienos.

4.5. Lietuvos partneris turi teisę vienašališkai nutraukti Sutartį, apie tai raštu pranešęs Vidaus reikalų ministerijai prieš 10 (dešimt) darbo dienų iki Sutarties nutraukimo dienos, jeigu jam iki Sutarties nutraukimo dienos dar nebuvo išmokėtos bendrojo finansavimo lėšos arba jis iki Sutarties nutraukimo dienos grąžino gautas bendrojo finansavimo lėšas ir už avansiniu mokėjimu išmokėtų bendrojo finansavimo lėšų saugojimą Sutarties 2.1.4 papunktyje nurodytoje banko sąskaitoje gautas palūkanas.

**5. BAIGIAMOSIOS NUOSTATOS**

5.1. Sutarties įgyvendinimo metu Šalys susirašinėja lietuvių kalba.

5.2. Sutartis sudaroma lietuvių kalba ir pasirašyta kvalifikuotu elektroniniu parašu. Pasirašomas vienas elektroninis Sutarties egzempliorius, kuriuo Šalys pasidalina elektroninių ryšių priemonėmis.

5.3. Sutartis aiškinama ir taikoma pagal Lietuvos Respublikos įstatymus.

5.4. Sutartis gali būti pakeista ir (arba) papildyta raštišku Šalių susitarimu.

5.5. Sutartis pakeičiama, pasikeitus teisės aktų nuostatoms ir (arba) įsigaliojus naujoms teisės aktų nuostatoms, kuriomis reglamentuojama Lietuvos Respublikos valstybės biudžeto lėšų, skirtų 2021–2027 metų INTERREG programų projektams bendrai finansuoti, skyrimo, naudojimo ir (arba) mokėjimo tvarka.

5.6. Ginčai dėl Sutarties vykdymo sprendžiami derybomis. Ginčai, kurių nepavyko išspręsti per 1 (vieną) mėnesį nuo nesutarimo paaiškėjimo dienos, turi būti sprendžiami Lietuvos Respublikos teismuose (Vilniuje), jei įstatymuose nenustatyta kitaip.

5.7. Visi Sutarties pakeitimai ir papildymai yra neatskiriama Sutarties dalis ir galioja, jei yra sudaryti raštu, pasirašyti Šalių ar jų įgaliotų atstovų ir patvirtinti antspaudais.

**6. SUTARTIES ŠALIŲ PARAŠAI IR REKVIZITAI**

|  |  |
| --- | --- |
| VIDAUS REIKALŲ MINISTERIJA  Šventaragio g. 2, LT-01510 Vilnius  Telefonas +370 5271 71 30  Faksas +370 5271 85 51  Kodas 188601464  PVM mokėtojo kodas LT886014610  Sąskaitos Nr. LT034040063610001073  Mokėtojas –LR finansų ministerija  Finansų įstaigos kodas - 40400  Vidaus reikalų viceministras  Vaidotas Jakštas | JONIŠKIO “SAULĖS” PAGRINDINĖ MOKYKLA  Livonijos g. 6, 84124 Joniškis.  Telefonas +37061438571  Faksas -  Kodas 190565192  PVM mokėtojo kodas  Sąskaitos Nr.LT404010051005424983  Bankas - Luminor Bank AS Lietuvos skyrius  Banko kodas 40100  Laikinai einanti direktoriaus pareigas  Rita Šilinienė |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_